
Acatistul Sfântului cuvios loan Hozevitul (alt acatist) 
(5 august) 


Materiale despre Sfântul cuvios loan Iacob de la Neamţ (Hozevitul): 


https://independent.academia.edu/emystea/Sf-cuv-loan-lacob-Hozevitul 


https://archive.org/details/(Qsteaemy ?query=loan+lacob+ 

prăznuire, 5 august 


Călugăr de la Mânăstirea Neamţ, merge la Ierusalim, trece prin Mânăstirea Sfân- 
tului Sava, este preotul Aşezământului românesc şi apoi se face pustnic în apro- 
pierea Mânăstirii Gheorghe Hozevitul. Este un „miracol al sfinţenie”, care se cre- 
dea că nu mai este posibilă în „vremurile moderne”. Este o dovadă şi un îndemn că 
„sfinţenia” este „aceeaşi” şi se poate continua indiferent de situaţia decăzută a lu- 
mii. Sfântul loan Hozevitul este astfel cinstit în mod deosebit pentru „„ sfinţenia 
veacului modern”, ce reînvie sfinţenia unică hristică de totdeauna. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morților şi viaţa veacului ce va să fie. Amin ! 


După obişnuitul început se zice: 


Tropar (glas 1): Pe tine, sfinte părinte, te cinstim, căci lăsând lumea şi patria ta ai 
luat crucea, urmând lui Hristos, şi în Valea Iordanului, în peşteră pustnicească la 
Hozeva, nevoindu-te, te-ai mutat la Cel dorit. Pentru aceasta, împreună cu Îngerii 
se bucură, prea cuvioase părinte loane, duhul tău. 


Tropar (glas 1): Lăsând lumea ai luat crucea urmând lui Hristos, că şi în pust- 
nicie, în Hozeva, te-ai nevoit ca să găseşti pe Cel dorit, căruia roagă-te şi pentru 
noi, să ne dăruiască pace şi mare milă. 


Troparul Invierii, al Născătoarei de Dumnezeu: „Gavriil zicând ţie, Fecioară, 
«Bucură-te...” (Glasul 1) 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Apoi: 


Condacul 1 

Chipul cuvioşiei este marea taină a îngerescului chip pământesc, Lumea şi Dum- 
nezeu care în chipul Raiului se unesc şi pe Hristos întrupează şi chipul împlinirii 
săvârşesc. Asemănarea acestuia şi tu fiind, cu cinstire, cântăm: Bucură-te, Sfinte 
Ioane hozevitul, românul cel cu chipul Sfinţilor cuvioşi! 


Icosul 1 

Păcatul a dezgolit făptura de chipul asemănării dumnezeieşti, dar Sfinţii prin Hri- 
stos iarăşi chipul îl întregesc şi îl strălucesc cu lumina PreaSfântului Duh, pe care 
şi tu, Sfinte Ioane, l-ai câştigat: 

Bucură-te, Sfinte Ioane, chipul cuvioşiei; 

Bucură-te, chipul tainei sfinţeniei; 

Bucură-te, taina prefacerii pământeşti; 

Bucură-te, taina unirii cereşti; 

Bucură-te, taina noului Rai; 

Bucură-te, taina lui Hristos; 

Bucură-te, taina iubirii de Dumnezeu; 

Bucură-te, taina iubirii şi de făptură; 

Bucură-te, taina închinării de Altar; 

Bucură-te, taina ce deschide veşnicia; 

Bucură-te, sfântul prin care lumea se sfinţeşte; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 2-lea 

Rare sunt florile de munte ce cresc pe mari înălţimi, care au în ele lumina cea de 
taină; una asemenea, Sfinte Ioane, fiind şi tu, cu lauda cuvenită cântăm: Aliluia! 


Icosul al 2-lea 

Chipul Sfinților cuvioşi este chipul vieţii noastre duhovniceşti, chip de Sfinţi părin- 
ți, prin care şi noi creştem şi ne povăţuim: 

Bucură-te, următorul Sfinţilor cuvioşi; 

Bucură-te, următorul Sfinților părinţi; 

Bucură-te, asemănarea lor; 

Bucură-te, asemenea cu sfinţenia; 

Bucură-te, mlădiţă din butucul Hristos; 

Bucură-te, cel cu mintea de lumină; 

Bucură-te, cel cu inima de Duh PreaSfânt; 

Bucură-te, cel cu înţelegerea de sus; 

Bucură-te, cel cu priceperea dincolo de lume; 

Bucură-te, alesul celor sfinte; 

Bucură-te, alesul Slavei dumnezeieşti; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 3-lea 

Mare dar dumnezeiesc al acestui neam şi pământ ai avut, că de tânăr iubitor de 
Hristos te-ai arătat, pe EI L-ai urmat şi în dăruirea Lui ai crescut, în cântarea de: 
Aliluia! 


Icosul al 3-lea 

Darul PreaSfântului Duh aşa de mult te-a aprins, că de la Neamţ la Ierusalim ai 
mers, ca pe urmele crucii să păşeşti şi pe Sfinţii cuvioşi cei dintâi să-i urmezi: 
Bucură-te, râvnă duhovnicească; 

Bucură-te, dor cu înaripare de duh; 

Bucură-te, căutarea celor de Sus; 

Bucură-te, alergarea pe drumul cel spinos; 

Bucură-te, mergerea pe cărarea cea pietroasă; 

Bucură-te, lupta cu firea cea veche; 

Bucură-te, lupta cu păcatul din adânc; 

Bucură-te, lupta cu păcatul trupului stricăcios; 

Bucură-te, iscusita petrecere cerească; 

Bucură-te, iscusita duhovnicie; 

Bucură-te, şi iscusința pământească; 

Bucură-te, Sfinte loane hozevitul, românul cel cu chipul Sfinţilor cuvioşi! 

Condacul al 4-lea 
In spate cu greaua cruce de Neam românesc, pe drumul Golgotei ai pornit şi cu 
adevărat ai trecut prin toate „prefacerile din adânc”, în cântarea de: Aliluia! 


Icosul al 4-lea 

Doar cei cu „darul sfinţeniei” pot urma „Golgota cea de taină”, că urcuşul este aşa 
de abrupt, de nu se poate merge până sus la Răstignirea cea mare şi Învierea: 
Bucură-te, cel pecetluit cu darul lui Hristos; 

Bucură-te, cel cu tăria credinţei; 

Bucură-te, cel cu luminarea sfinţeniei; 

Bucură-te, cel cu talanţii lucrători; 

Bucură-te, cel ce i-ai înmulțit cu prisosinţă; 

Bucură-te, cel ce prin multe străduinţe i-ai recâştigat,; 

Bucură-te, că zi şi noapte te-ai nevoit; 

Bucură-te, că aşa, firea ţi-ai deschis; 

Bucură-te, că „peste fire” ai ajuns; 

Bucură-te, că lupta cu păcatul mereu ai avut-o; 

Bucură-te, că biruitor te-ai făcut; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 5-lea 

Sfinte Ioane, alesule pentru sfinţenia „vremurilor noastre”, te-ai făcut mărturia cre- 
dinţei lui Hristos pentru lumea necredincioasă şi căzută în patimile de iad, ca să nu 
se uite cântarea: Aliluia! 


Icosul al 5-lea 

Fiecare vreme are aleşii săi, prin care lucrarea lui Dumnezeu se arată şi se înfăp- 
tuieşte, şi aşa, lumina Vieţii mereu răsare, ca o veşnică Înviere: 

Bucură-te, alesul de la „răscrucea de vremi”; 

Bucură-te, alesule pentru lucrarea sfinţeniei; 

Bucură-te, omul de taină al lui Dumnezeu; 

Bucură-te, şi omul de taină al pământului; 

Bucură-te, fiul ascultării cereşti; 

Bucură-te, fiul de cinste al lumii; 

Bucură-te, că aşa ai crescut rod sfânt; 

Bucură-te, că din acesta şi noi ne împărtăşim; 

Bucură-te, că şi noi încercăm să te urmăm; 

Bucură-te, povăţuitorul nostru cel bun; 

Bucură-te, cel cu chipul şi de părinte; 

Bucură-te, Sfinte loane hozevitul, românul cel cu chipul Sfinţilor cuvioşi! 

Condacul al 6-lea 
Doar cei mari, cu iubirea şi jerfirea răutatea lumii biruiesc şi dintre spini se aleg să 
rodească sămânţa cea bună, în cântarea de: Aliluia! 


Icosul al 6-lea 

Mare taină este iubirea cea mare de Dumnezeu, care schimbă firea şi lumea, care 
preface cele de jos în cele de sus, şi deschide uşa celor nevăzute: 

Bucură-te, mărturia credinţei lui Hristos; 

Bucură-te, mărturia pentru lumea necredincioasă; 

Bucură-te, mărturia sfinţeniei între cei răi; 

Bucură-te, lumina între cei întunecaţi; 

Bucură-te, făclie creştină; 

Bucură-te, sfeşnic pentru Biserica ortodoxă; 

Bucură-te, înălțarea crucii biruitoare; 

Bucură-te, vestirea Învierii; 

Bucură-te, noule propovăduitor al Împărăției lui Dumnezeu; 

Bucură-te, călcarea „şarpelui morții”; 

Bucură-te, vădirea vicleniei ascunse; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 7-lea 
Și ca să nu se laude făptura cu cele înalte, cele dumnezeieşti în slăbiciune se arată, 
în încercări şi necazuri, prin care şi tu, Sfinte Ioane, ai trecut, cântând: Aliluia! 


Icosul al 7-lea 

Slab cu trupul şi bolnav, dorul dumnezeiesc l-ai avut ca pe un „foc nestins” ce-ţi da 
o tărie peste fire, ca o mărturie a celor sfinte: 

Bucură-te, lucrarea de taină a lui Dumnezeu; 

Bucură-te, lucrătorul ogorului lui Hristos; 

Bucură-te, lucrătorul ţarinii lumii; 

Bucură-te, alegerea neghinelor; 

Bucură-te, adunarea seminţelor bune; 

Bucură-te, strângerea în vistieria de sus; 

Bucură-te, rodul cel nestricăcios; 

Bucură-te, chipul noului Rai; 

Bucură-te, Raiul fără „şarpele căderii în păcat”; 

Bucură-te, Raiul cu Biserica - Pomul Vieţii; 

Bucură-te, fiul lui Adam cel izbăvit; 

Bucură-te, Sfinte loane hozevitul, românul cel cu chipul Sfinţilor cuvioşi! 

Condacul al 8-lea 

Râvnitor pentru Biserica cea sfântă a lui Hristos, ai slujit cu sfinţenie la altarul 
dumnezeiesc, prin care te-ai urcat la cele de sus, ca un vultur, în cântarea de: Ali- 
luia! 


Icosul al 8-lea 

Apoi şi pustnic te-ai făcut şi în peşteră te-ai retras, unde ziua şi noaptea cu cele 
cereşti ai petrecut, ca un doritor aprins de Duhul PreaSfânt, ca la cele duhovniceşti 
să ajungi: 

Bucură-te, că ai avut darul duhovniciei; 

Bucură-te, că prin multe nevoinţe l-ai crescut; 

Bucură-te, că prin acesta toate le-ai săvârşit; 

Bucură-te, că în tot locul l-ai sădit; 

Bucură-te, că la Mânăstirea Neamţ l-ai plămădit; 

Bucură-te, că la Mânăstirea Sfântul Sava l-ai împodobit; 

Bucură-te, că apoi şi în peşteră l-ai strălucit; 

Bucură-te, că după lungi nevoinţe l-ai împlinit; 

Bucură-te, că aşa, sfinţenia ai câştigat; 

Bucură-te, că şi în trup ai adâncit-o; 

Bucură-te, că aşa, sfinte moaşte te-ai făcut; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 9-lea 
Nimeni nu ştie ce nevoinţe ai purtat, ce lupte cu duhurile rele ai dus, cât de grea a 
fost prefacerea firii, ca să ajungi la rodul cel duhovnicesc în cântarea de: Aliluia! 


Icosul al 9-lea 

„Calea duhovnicească” este ca o „trecere prin apă şi prin foc”, prin „arderi şi mis- 
tuiri” ce pe mulţi îi sperie şi nu pot ajunge la „limanul cel de dincolo”: 
Bucură-te, bărbăție duhovnicească; 

Bucură-te, vitejie monahicească; 

Bucură-te, credincioşia vieţii nevoitoare; 

Bucură-te, luptătorul cu păcatul; 

Bucură-te, purtătorul crucii izbăvitoare; 

Bucură-te, sfântul dintre Cer şi Pământ; 

Bucură-te, omul dintre Dumnezeu şi făptură; 

Bucură-te, făptură ce şi-a crescut chipul; 

Bucură-te, făptură cu rodul veşniciei; 

Bucură-te, chipul lui Hristos împlinit; 

Bucură-te, icoană a drumului Vieţii; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 10-lea 

Bolnav cu trupul, dar cu tăria de suflet neclintită „urcuşul duhovnicesc” l-ai trecut, 
ca pe o „Golgotă de taină”, şi aşa la învierea veşniciei ai ajuns, în cântarea de: Ali- 
luia! 


Icosul al 10-lea 

„Hotarul trecerii în veşnicie” cel „prăpăstios şi înfricoşător”, şi care fără „prefa- 
cerea firii pământeşti” nu se poate trece, tu cu adevărat l-ai trecut: 
Bucură-te, omul care trece „hotarul veşniciei”; 

Bucură-te, omul cel minunat; 

Bucură-te, omul cu darul împlinit; 

Bucură-te, nevoinţă monahicească; 

Bucură-te, rugăciune neîncetată; 

Bucură-te, rugăciune de închinare; 

Bucură-te, rugăciune de adâncă pocăință; 

Bucură-te, rugăciune curăţitoare; 

Bucură-te, şi rugătorul nostru; 

Bucură-te, şi ajutătorul în nevoi; 

Bucură-te, părinte, cel cu braţele mereu primitoare; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 11-lea 
Plăcut Cerului şi Pământului, ca un fiu de mare cinste, în veşnicie ai ajuns, de unde 
te ştim că mijloceşti şi pentru noi, cei ce cântăm: Aliluia! 


Icosul al 11-lea 

După „douăzeci de ani” trupul nestricăcios ţi s-a descoperit, şi ca Sfinte moaşte în 
Mânăstirea Hozeva ai fos dus, ca să fii o mărturie a duhovniciei pentru „lumea ne- 
credincioasă de astăzi”: 

Bucură-te, minune din „vremurile necredinţer”; 

Bucură-te, minune între cei necredincioşi; 

Bucură-te, sfinte din lumea stricăcioasă; 

Bucură-te, sfințenie reînviată; 

Bucură-te, arătarea sfinţeniei Sfinţilor părinţi; 

Bucură-te, sfințenia lui Hristos cea biruitoare; 

Bucură-te, chipul crucii din nou arătat; 

Bucură-te, chipul crucii iarăşi urmat; 

Bucură-te, icoană de Sfânt părinte; 


Ar De Dr dr dr de Dr dr d De Dr dr dr De de dr dr A de dr dr A A 


Xp XP XP IP 3 E 2 2 IP 3 3 E E 0 E IP 5 II E XXX 


Ar De De De De Dr De e De De de De Dr Dr De De De De De de de e Ar A d 


XP PP 2 0 E E 3 IP IP 3 3 E IE II IE E E XX 


Bucură-te, icoană făcătoare de minuni; 
Bucură-te, Sfinte moaşte, arvuna veşniciei; 
Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 12-lea 
Al monahilor chip strălucit şi nume de sfinţenie şi credincioşilor mărturie credinţei 
celei mari, aşa de acum ne eşti, sfântul cu chipul cel cuvios, icoană de închinat şi 
cântare de: Aliluia! 


Icosul al 12-lea 

Nevoinţele tale duhovniceşti şi nouă ne sunt povaţă şi îndrumare, iar scrierile de 
inimă doinitoare pe care ni le-ai lăsat, de asemenea la iubirea de Dumnezeu ne 
cheamă: 

Bucură-te, iubirea de Dumnezeu ce se face lumină lumii; 

Bucură-te, iubirea de Dumnezeu cea înfricoşătoare; 

Bucură-te, iubirea de Dumnezeu cea cu închinare; 

Bucură-te, iubirea de Dumnezeu cea din rugăciune; 

Bucură-te, iubirea de Dumnezeu cea din nevoinţă; 

Bucură-te, iubirea de Dumnezeu cea din suspin şi lacrimi; 

Bucură-te, iubirea de Dumnezeu cea din pocăință; 

Bucură-te, iubirea de Dumnezeu cea din credinţă; 

Bucură-te, iubirea de Dumnezeu cea din dăruire; 

Bucură-te, iubirea de Dumnezeu cea din iubirea de făptură; 

Bucură-te, Sfinte Ioane, iubitorule de Dumnezeu; 

Bucură-te, Sfinte loane hozevitul, românul cel cu chipul Sfinţilor cuvioşi! 


Condacul al 13-lea (de trei ori) 

Lumina iubirii de Dumnezeu este taina prefacerii firii pământeşti, ce Duhul Prea- 
Sfânt primeşte şi în chipul lui Hristos se uneşte, pe care tu având-o, Sfinte Ioane 
cel cuvios, şi pe noi ne ajută să ajungem la iubirea cea sfântă, în cântarea de: Ali- 
luia! 


Se citeşte apoi din nou: 


Icosul 1 

Păcatul a dezgolit făptura de chipul asemănării dumnezeieşti, dar Sfinţii prin Hri- 
stos iarăşi chipul îl întregesc şi îl strălucesc cu lumina PreaSfântului Duh, pe care 
şi tu, Sfinte Ioane, l-ai câştigat: 

Bucură-te, Sfinte Ioane, chipul cuvioşiei; 

Bucură-te, chipul tainei sfinţeniei; 

Bucură-te, taina prefacerii pământeşti; 

Bucură-te, taina unirii cereşti; 

Bucură-te, taina noului Rai; 

Bucură-te, taina lui Hristos; 

Bucură-te, taina iubirii de Dumnezeu; 

Bucură-te, taina iubirii şi de făptură; 

Bucură-te, taina închinării de Altar; 

Bucură-te, taina ce deschide veşnicia; 

Bucură-te, sfântul prin care lumea se sfinţeşte; 

Bucură-te, Sfinte loane hozevitul, românul cel cu chipul Sfinţilor cuvioşi! 


(Extras din cartea: Imnografie / leromonah Ghelasie Gheorghe. - Bucureşti: 


Platytera, 2016) 

Sfinţii ocrotitori ai Moldovei — Sfântul cuvios loan Iacob de la Neamţ 


SICOUIMI 
AO 


“HOZCULFUL 


Viaţa Sfântului cuvios loan Iacob de la Neamţ (Hozevitul), ale cărui sfinte moaşte 
s-au aflat întregi în peştera Sfânta Ana din pustiul Hozeva (şi se păstrează în 
biserica Mănăstirii Sfântul Gheorghe Hozevitul din apropiere de Ierihon). 


Sfântul prea cuviosul Părintele nostru loan Iacob de la Neamţ s-a născut la 23 iulie 
1913, în satul Crăiniceni, comuna Horodiştea, din fostul judeţ Dorohoi, într-o 
familie de ţărani foarte credincioşi, anume Maxim şi Ecaterina, fiind singurul copil 
la părinţi. Din botez a primit numele de Ilie şi din pruncie se dovedea un copil 
ales şi binecuvântat de Dumnezeu. După şase luni de zile de la naştere, mama sa, 
fiind o fire bolnăvicioasă, şi-a dat sufletul în mâinile Domnului, lăsând copilul în 
grija bunicii sale, Maria. 


După doi ani, moare şi tatăl său, în război, în toamna anului 1916, copilul 
rămânând în grija rudelor apropiate. Primii ani de şcoală îi face în satul natal, apoi 
urmează gimnaziul la Lipcani-Hotin şi liceul la Cozmeni-Cernăuţi, fiind cel mai 
bun elev din şcoală. 


În vara anului 1932, rudele voiau să-l dea la facultatea de Teologie din 
Cernăuţi, ca să-l facă preot. Dar el, simțindu-se chemat de Dumnezeu la o viaţă 

mai înaltă, le-a spus: EĂGEEEIE SERIE FAO CălU ARII După un an, tânărul 
Ilie, pe când lucra la câmp, se ruga lui Dumnezeu să-i descopere calea pe care să 
o urmeze. Deodată a auzit un glas de sus, zicând: 


Din clipa aceea nu a mai avut odihnă în suflet.Cerând binecuvântarea 
duhovnicului său, fericitul loan şi-a luat cărţile sfinte, crucea şi icoana Maicii 
Domnului din casa natală, fiind în zi de duminică, şi, călăuzit de Duhul Sfânt, a 
intrat în obştea Mănăstirii Neamţ. Starețul mănăstirii, Episcopul Nicodim l-a 
primit cu multă dragoste şi, după ce l-a trimis să se închine în faţa icoanei făcătoare 
de minuni a Maicii Domnului din biserica voievodală, i-a rânduit ascultare la 
infirmerie şi la bibhoteca mănăstirii. Era foarte tăcut, ascultător şi smerit. 


Între anii 1934-1935, face serviciul militar la Dorohoi ca infirmier, având multă 
milă de cei bolnavi şi fiind iubit de toţi. 


În toamna anului 1935 se reîntoarce în obştea Mănăstirii Neamţ, şi continuă 
aceeaşi ascultare de bibliotecar şi îngrijitor la bolniţă. Toţi se foloseau de smerenia, 
de blândeţea şi de dragostea lui şi cugetau că este un ales al lui Dumnezeu. 


La în miercurea din Săptămâna Sfintelor Patimi, j/ericitul rasofori 
de arhiereul Valerie Moglan, 


noul stareț al marii lavre, împreună cu alți doi fraţi rasofori, 


Dorind viaţă pustnicească şi arzând cu inima pentru Hristos şi pentru Sfintele 
Locuri, unde S-a născut, a pătimit şi a înviat Domnul, fericitul monah loan 
Iacob pleacă în Țara Sfântă împreună cu alţi doi monahi din lavră, Claudie şi 
Damaschin. După ce se închină la toate Sfintele Locuri şi sărută Crucea Golgotei 
şi Mormântul Domnului, cei trei călugări se retrag să ierneze în obştea Mănăstirii 
Sfântul Sava din pustiul Iordanului. Apoi, însoțitorii săi întorcându-se la 
Mănăstirea Neamţ, fericitul monah loan lacob se nevoieşte, în continuare, în 
Mănăstirea Sfântul Sava de lângă Betleem, timp de zece ani, răbdând grele 
ispite, boli şi încercări de la oameni şi de la diavoli. 


Prima ascultare în obştea Sfântul Sava a fost cea de paraclisier. Cuviosul Ioan 
avea mare evlavie pentru biserică şi sfintele slujbe. Făcea prescuri, menținea 
curăţenia şi suna clopotul de slujbă. De asemenea păstra o atmosferă de iubire, de 
smerenie şi milă faţă de toţi. Avea şi ascultarea de infirmier al mănăstirii şi îngrijea 
cu dragoste atât pe călugări, cât şi pe numeroșii arabi şi beduini, bolnavi sau răniți 
în război, care erau aduşi la infirmeria mănăstirii. Pentru aceasta îl iubeau şi-l 

căutau atât unii, cât şi alții. Duhovnicul lui, ieroschimonahul Sava, macedonean de 
neam, care cunoştea limba română, era un mare povăţuitor de suflete, şi mărturisea 
pe toți călugării români nevoitori în Ţara Sfântă. Astfel, ziua era în slujba obştii şi 
a bolnavilor, iar noaptea se nevoia singur în chilie cu multe rugăciuni de taină, cu 
metanii, lacrimi şi citiri din Sfânta Evanghelie şi din scrierile Sfinților Părinţi. 
Cunoscând bine limba greacă, traducea unele pagini alese patristice, din care se 
hrănea atât pe sine, cât şi pe cei ce veneau la el. Avea şi darul scrierii de învățături 
şi versuri duhovniceşti, pe care le trimitea fraţilor săi din Ţara Sfântă sau le 
dădea pelerinilor români care veneau spre închinare la Mormântul Domnului. 


Între anii 1939-1940 fericitul sihastru loan Iacob s-a nevoit împreună cu un ucenic 
român într-o peşteră din pustiul Qumran, aproape de Marea Moartă. Aici a 
cunoscut pe monahul Ioanichie Pârâială, care i-a rămas ucenic credincios până la 
obştescul sfârşit. Obişnuia să se roage noaptea, singur, hrănindu-se doar cu 
pesmeţi şi puţine fructe, răbdând multe ispite. 


Între anii 1940-1941, din cauza războiului, Cuviosul loan a stat cu mai mulţi 
călugări din Țara Sfântă într-un lagăr pe Muntele Măslinilor. Fiind eliberat, se 
reîntoarce la Mănăstirea Sfântul Sava şi continuă aceleaşi ascultări şi nevoinţe. 
cu 

aprobarea Patriarhului României, la recomandarea Arhimandritului Victorin 
Ursache, superiorul Căminului Românesc din Ierusalim. 

de arhiereul 
Irinarh, fiind numit de Patriarhia Română egumen la Schitul românesc Sfântul 
Ioan Botezătorul de pe valea Iordanului, aproape de locul unde S-a botezat 
Domnul nostru lisus Hristos. 


Timp de 5 ani, cât a dus această ascultare, cuviosul loan Iacob a săvârşit zilnic 
toate sfintele slujbe, în limba română, a tradus numeroase pagini din Sfinţii Părinţi 
cu învățături pentru călugări şi pelerini; a compus un bogat volum de versuri 
duhovniceşti, a înnoit chiliile şi biserica schitului şi, mai ales, viaţa duhovnicească 
din schit, ostenindu-se mult pentru primirea pelerinilor din ţară, pe care îi 
spovedea, îi împărtăşea şi le dădea sfaturi mântuitoare de suflet. Noaptea, însă, se 
nevoia singur, neştiut de nimeni, fie în chilie, fie ieşind să se roage pe valea 
Iordanului, încercând să urmeze, după putere, cuvioasei Maria Egipteanca. Sin- 
gurul său ucenic statornic era monahul Ioanichie, precum şi câteva maici românce 
bătrâne, Melania, Natalia, Galinia, Casiana şi Magdalena care îi erau fiice 
duhovniceşti şi se aflau sub ascultarea sa. 

În luna noiembrie 1952, cuviosul loan Sihastrul se retrage din ascultarea de 
egumen şi, împreună cu ucenicul său Ioanichie, intră în obştea mănăstirii 
Sfântul Gheorghe Hozevitul din pustiul Hozeva, pe valea pârâului Cherit 
(Horat). 


Din vara anului 1953, fericitul loan se retrage cu ucenicul la o peşteră din 
apropiere, numită Chilia Sfintei Ana, unde, după tradiţie, ea se ruga lui 
Dumnezeu Să-i dăruiască un prunc. Alături de el, într-o altă peşteră, se nevoia un 
monah cipriot, anume Pavel. 


Aici s-a nevoit Sfântul loan Sihastrul cu ucenicul său, timp de 7 ani, în rugăciuni 
neîncetate, în privegheri de toată noaptea, în postiri îndelungate, în lacrimi neştiute, 
în cugetări şi în doriri duhovniceşti, răbdând tot felul de ispite, suferinţe, lipsuri, 
lupte cu diavolii şi cu înstrăinare totală, aprinzându-se de multă râvnă pentru 
Hristos şi slăvind pe Dumnezeu Cel în Treime lăudat. 


La peşteră, unde cu greu se ajungea, pe o scară înaltă, nu primea pe nimeni, 
comunicând cu cei ce veneau mai ales prin rugăciune, prin unele scrieri sfinte şi 
prin ucenicul său. În sărbători mari şi în posturi Sfântul loan săvârşea 
Dumnezeiasca Liturghie în paraclisul peşterii Sfânta Ana şi se împărtăşeau 
amândoi cu Trupul şi Sângele lui Hristos, mulțumind lui Dumnezeu pentru 
toate. 


În timpul zilei şi în clipe de răgaz, ieşea în gura peşterii, la lumină, unde scria 
versuri religioase şi traducea pagini patristice din limba greacă. Mânca o dată în zi, 
pesmeţi, măsline, smochine şi bea puţină apă, iar noaptea dormea câteva ore, pe o 
scândură, având o piatră drept perină. 


În vara anului 1960, era bolnav şi suferea toate cu multă răbdare. Simţindu-şi 
sfârşitul aproape, miercuri 4 august, S-a împărtăşit cu Sfintele Taine, iar joi 
dimineaţa la orele 5 şi-a dat sufletul în mâinile lui Hristos, la vârsta de numai 47 
de ani. 


După trei zile, a fost înmormântat în aceeaşi peşteră de egumenul mănăstirii 
Sfântul Gheorghe, arhimandritul Amfilohie, iar Ja 8 august 1980, trupul său a fost 
aflat întreg, nestricat de vreme, răspândind bună mireasmă, semn că l-a prea 
mărit Dumnezeu şi l-a numărat în ceata sfinţilor, pentru nevoinţa şi sfinţenia 
vieţii sale de pe pământ. O mare bucurie duhovnicească 1-a cuprins pe toți. 

La 15 august 1980, acelaşi egumen i-a pregătit raclă sculptată în lemn de chiparos, 
l-a aşezat în ea, cu mare cinste, şi l-a dus în procesiune, împreună cu câţiva arhierei 
de la Patriarhia Ortodoxă din lerusalim şi cu mii de pelerini care au venit la 
praznicul Adormirii Maicii Domnului, hramul acestei mănăstiri, depunând sfintele 
moaşte în biserica cu hramul Sfântul Ştefan din incintă, unde se află şi moaştele 
Sfântului Gheorghe Hozevitul. 


De atunci, vin zilnic pelerini ortodocşi, şi chiar catolici, ca să se închine la 
moaştele cuviosului, cerându-i ajutorul, pe care, toţi cei ce se roagă cu credinţă, îl 
primesc. Această strămutare a moaştelor Sfântului loan s-a făcut cu binecuvântarea 
patriarhului Benedict al Ierusalimului. EI este cinstit de toţi ortodocşii, dar, mai 
ales, de cei din România, Grecia, Cipru şi Țara Sfântă. 


Sfântul Sinod al Bisericii Ortodoxe Române, luând în considerare sfinţenia vieţii 
cuviosului loan Iacob, şi văzând cinstitele sale moaşte, l-a trecut în rândul sfinților, 
la data de 20-21 iunie, 1992, sub numele de „Sfântul loan Iacob de la Neamţ”, 
fixându-i-se zi de prăznuire, 5 august, data mutării lui la cele veşnice. 

